google/wiki40b huggingface dataset:
Κουιντέτο του Στεφάν

Το Κουιντέτο του Στέφαν είναι ομάδα πέντε γαλαξιών στον αστερισμό Πήγασος. Οι τέσσερις εξ αυτών αποτελούν την πρώτη γνωστή συνεκτική ομάδα γαλαξιών. Ο Γάλλος αστρονόμος Εντουάρ Στεφάν ανακάλυψε το κουιντέτο το 1877 στο Αστεροσκοπείο της Μασσαλίας. Πρόκειται για σχηματισμό τον οποίο έχουν μελετήσει εκτενέστατα οι αστρονόμοι. Ο λαμπρότερος γαλαξίας του είναι ο σπειροειδής NGC 7320 στον οποίο έχουν  εντοπιστεί μεγάλες περιοχές H II, όπου γεννιόνται νέα άστρα.
Κιθάρες Σέλμερ

Κιθάρες με ηχείο σχήματος D

Οι πρώτες κιθάρες είχαν ένα μεγάλο ηχείο σχήματος D το οποίο ήταν σχεδιασμένο για να χωράει τον εσωτερικό συντονιστή, εφέυρεση του Μάριο Μακαφέρι, και το οποίο ενίσχυε την ένταση του οργάνου και εξισορροπούσε την ένταση μεταξύ των χορδών. Ο λαιμός, στα 640 χιλιοστά και τα τάστα των πρώτων κιθαρών ήταν παρόμοια με άλλες κιθάρες της εποχής όπως οι Γκίμπσον (Gibson) και οι Μάρτιν (Martin) αλλά η πλατιά ταστίερα παρέπεμπε περισσότερο σε ταστίερα κλασικής κιθάρας. Πολλές από αυτές τις κιθάρες, πο , που κατασκευάστηκαν το 1932 και 1933 πωλώθηκαν στη Βρετανική αγορά μέσω του μαγαζιού του Σέλμερ στο Λονδίνο και έγιναν γνωστές ως "κιθάρες Μακαφέρι" στους Βρετανούς.

Καινοτομίες

Η αρχική Μακαφερι-Σέλμερ ήταν μία από τις πρώτες κιθάρες που είχαν λαιμό ενισχυμένο με σιδερένια ράβδο. Ήταν επίσης η πρώτη κιθάρα με cut-away για να διευκολύνει τη πρόσβαση στις ψηλότερες νότες. Και αυτές οι δύο καινοτομίες είχαν ευρεία απήχηση και χρησιμοποιούνται σε πολλές μοντέρνες κιθάρες.
Σε αντίθεση, ο εσωτερικός συντονιστής είχε λιγότερη επιτυχία και γρήγορα εγκαταλείφθηκε μετά την αποχώρηση του Μακαφέρι και πολλοί ιδιοκτήτες επέλεξαν να αφαιρέσουν τον συντονιστή στις κιθάρες που τον είχαν καθώς συχνά έτριζε και έκανε δυσχαίρενε τυχόν επισκευές. Σήμερα, μόνο κάποιοι σύγχρονοι κατασκευαστές αντιγράφων παράγουν κιθάρες με τον συντονιστή.

Κιθάρες με οβάλ ηχείο

Οι πρώτες κιθάρες σχεδιάστηκαν από τον Μάριο Μακαφέρι που επέβλεψε και την παραγωγή τους. Ωστόσο, μετά από 18 μήνες η συνεργασία του με τον Σέλμερ έληξε και η εξέλιξη των οργάνων συνέχισε χωρίς την συμβολή του. Το 1936 ο Σέλμερ λάνσαρε το Modèle Jazz, γνωστό και ως Petite Bouche. Αυτές οι κιθάρες είχαν αναθεωρημένο εσωτερική ενίσχυση και μακρύτερο λαιμό 670 χιλιοστά. Η συντριπτική πλειοψηφία τους πουλήθηκε στην Γαλλία, την πατρίδα του Σέλμερ. Αν και ο Μακαφέρι δεν συνέβαλε απευθείας στο σχεδιασμό τους, αυτές οι μεταγενέστερες κιθάρες διατήρησαν μερικές από τις ριζοσπαστικές ιδέες του όπως τα πρώτα σφραγισμένα κλειδιά, το καμπυλωμένο σώμα όπως τους μαντολίνου και την μεταφερούμενη γέφυρα.
Τσάκοι Πέλλας

Δεκαετία του 1910

Το χωριό είχε μουσουλμανικό πληθυσμό τουρκικής καταγωγής στις αρχές του 20ού αιώνα. Στην απαρίθμηση του 1913 είχε 682 κατοίκους και στην απογραφή του 1920 είχε 526 κατοίκους.

Δεκαετία του 1920: Ανταλλαγή πληθυσμών

Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 42 προσφυγικές οικογένειες και ο οικισμός έγινε αμιγώς προσφυγικός. Στην απογραφή του 1928 είχε 337 κατοίκους.

Δεκαετία του 1940

Στην απογραφή του 1940 ο πληθυσμός του είχε αυξηθεί σε 455. Οι Τσάκοι ορίστηκαν έδρα ομώνυμης κοινότητας στην οποία εντάσσονταν επίσης οι οικισμοί Χρύσα και Κάτω Ροδωνιά.

Δεκαετία του 1990: Πρόγραμμα Καποδίστριας

Με το πρόγραμμα Καποδίστριας, ο οικισμός προσαρτήθηκε στον δήμο Αριδαίας το 1997.

Δεκαετία του 2000

Οι οικισμοί Χρύσα και Κάτω Ροδωνιά καταργήθηκαν το 2001.

Δεκαετία του 2010: Πρόγραμμα Καλλικράτης

Με το πρόγραμμα Καλλικράτης, προσαρτήθηκε στον δήμο Αλμωπίας.
Διοργανώσεις Ε.Π.Σ. Ημαθίας 2011–12

Στο πρωτάθλημα της Α1 ΕΠΣ ΗΜΑΘΙΑΣ 2011-2012 πρώτη αναδείχθηκε ήταν η ομάδα του η οποία αγωνίστηκε μετά το τέλος της Α1 στα μπαράζ για την άνοδο στην Δ΄ Εθνική , αλλά δεν τα κατάφερε και θα αγωνίζεται και την επόμενη σεζόν στην Α1. Από την άλλη υποβιβάστηκαν στην Α2 ΕΠΣ η Θύελλα Σταυρού,η Α.Ε.Καβασίλων,ο Ολυμπιακός Νάουσας,ο Γ.Α.Σ.Κοπανού και ο Μακεδονικός Πλατάνου καθώς τερμάτισαν στις τελευταίες θέσεις της βαθμολογίας.
Hasta siempre, Comandante

Hasta siempre, Comandante (Ισπανικά: Εις τους αιώνες, Αντισυνταγματάρχη) είναι ο τίτλος τραγουδιού του Κουβανού συνθέτη Κάρλος Πουέμπλα του 1965. Είναι επίσης γνωστό απλά ως Haste siempre, ενώ στα ελληνικά ο τίτλος του τραγουδιού έχει αποδοθεί ως Πυξίδα μέσα στο χρόνο ή απλά Τσε Γκεβάρα.

Ιστορική αναδρομή

Τον Απρίλιο του 1965 ο Τσε Γκεβάρα εγκατέλειψε την Κούβα και πήγε στο Κογκό για να ανάψει εκεί και μετά στην Βολιβία την επανάσταση. Έπεσε χωρίς να επιστρέψει ξανά στην πατρίδα του. Στις 3 Οκτωβρίου ο Κάστρο αποκάλυψε την τελευταία επιστολή του Τσε προς τον λαό της Κούβας. Ο Κάρλος Πουέμπλα τότε ως φόρο τιμής προς τον μεγάλο σύντροφο έγραψε το τραγούδι αυτό, που έγινε δημοφιλές σε όλη την υφήλιο. Μεταφράστηκε σε πολλές γλώσσες και ερμηνεύτηκε από τους καλύτερους και δημοφιλέστερους τραγουδιστές.

Στίχοι

Ο τίτλος του τραγουδιού απαντάει στην εκφώνηση του Τσε: «¡Hasta la Victoria siempre!» (έως τη νίκη σύντροφοι!). Ο Πουέμπλας απαντάει «Εις τους αιώνες, Αντισυνταγματάρχη!». Το τραγούδι ετούτο συνοψίζει τις σημαντικότερες στιγμές της Επανάστασης της Κούβας και τιμάει τον Γκεβάρα για την πολύτιμη συνεισφορά του στον απελευθερωτικό αγώνα.

Ερμηνείες και Μεταφράσεις

Πάνω από 200 ερμηνείες και μεταφράσεις κυκλοφορούν. Το τραγούδησαν οι Ρόμπερτ Γουάιατ, Σίλβιο Ροντρίγκεζ, Μαρία Φαραντούρη, Βασίλης Παπακωνσταντίνου, Βολφ Μπίερμανν, Γιώργος Νταλάρας, Σωκράτης Μάλαμας, Γιάν Γκάρμπαρεκ, Τζιοβάνι Μιριμπάσσι, Αλ Ντι Μέολα, Μόζεν Νάμγιο, Ναταλί Καρντόν και Enrique Bunbury.
Τζοβάννι Άντζελο Φινάλι

Βίος και έργο

Γεννήθηκε στην Βαλσόλντα (Valsolda) στην Λομβαρδία, όμως το έργο του βρίσκεται στο Ρέτζο-Εμίλια και τη Βερόνα. Μεταξύ άλλων ολοκήρωσε τα γλυπτά για το Μαυσωλείο των Σεμπαστιάνο και Βιντσέντζο Πιζάνι στην εκκλησία της Αγίας Αναστασίας στη Βερόνα. Στην ίδια πόλη ολοκλήρωσε επίσης το άγαλμα του Scipione Maffei (1756) καθώς και τα αγάλματα του της Madonna del Rosario και του Αγίου Δομίνικου για την Δομινικανή Μονή. Γλυπτά του υπάρχουν ακόμη στην Εκκλησία του Χριστού στο Ρέτζο-Εμίλια καθώς και στον Καθεδρικό της Μάντουα. Ανάμεσα στους αξιομνημόνευτους μαθητές του ήταν ο Τζοβάννι Πάολο Ντεβέρε (Giovanni Paolo Devere).
Απεβίωσε στο Μπρέσλαου.
ΑΝΤ1 Prime

Ιστορία

Αρχικά ξεκίνησε το Σεπτέμβριο του 2002, διαθέσιμο στην Ελλάδα μέσω της NOVA με το όνομα ANT1 Gold. Πέντε χρόνια αργότερα (6 Σεπτεμβρίου 2007), το ANT1 Gold αφαιρέθηκε από την πλατφόρμα γιατί οι δύο πλευρές δεν κατάφεραν να καταλήξουν σε εκ νέου συμφωνία. Στις 31 Δεκεμβρίου 2009, λόγω της 20χρονης επετείου που είχε ο ΑΝΤ1, ο σταθμός μετονομάστηκε σε ANT1 20years The Channel ενώ στις 27 Απριλίου 2011 μετονομάστηκε σε ANT1 Prime μεταδίδοντας ζωντανά αθλητικά γεγονότα καθώς και εκτεταμένο μουσικό περιεχόμενο. Αυτό όμως κράτησε μέχρι τις 26 Σεπτεμβρίου 2012 όπου αφαιρέθηκε από τη πλατφόρμα Dish Network και ανέστειλε οριστικά τη λειτουργία του.

Πρόγραμμα

Μετέδιδε σειρές του ομώνυμου πανελλαδικού καναλιού σε επανάληψη όπως τις θρυλικές σαπουνόπερες Η Λάμψη και Καλημέρα Ζωή και δεκάδες άλλες σειρές σταθμός για το κανάλι, όπως τα Οι Μεν Και Οι Δεν και Κωνσταντίνου και Ελένης, ζωντανούς ποδοσφαιρικούς αγώνες και μουσικά video clips για το κοινό του εξωτερικού. Μετέδιδε επίσης σε επανάληψη και τον θρυλικό Πρωινό Καφέ, αλλά και το 3-2-1 ΑΝΤ1.
Live in London

Τραγούδια

CD 1

1. Metal Gods (Halford, Tipton, Downing) - 4:37

2. Heading Out to the Highway (Halford, Tipton, Downing) - 4:13

3. Grinder (Halford, Tipton, Downing) - 4:04

4. A Touch of Evil (Halford, Tipton, Downing, Tsangarides) - 5:58

5. Blood Stained (Tipton, Downing) - 5:11

6. Victim of Changes (Halford, Tipton, Downing, Atkins) - 10:08

7. The Sentinel (Halford, Tipton, Downing) - 5:31

8. One on One (Tipton, Downing) - 6:05

9. Running Wild (Tipton) - 3:19

10. The Ripper (Tipton) - 3:31

11. Diamonds & Rust (Baez) - 4:13

12. Feed On Me (Tipton) - 5:25

13. The Green Manalishi (Green) - 4:51
CD 2

1. Beyond the Realms of Death (Halford, Binks) - 7:15

2. Burn in Hell (Tipton, Downing) - 5:22

3. Hell is Home (Tipton, Downing) - 5:47

4. Breaking the Law (Halford, Tipton, Downing) - 2:47

5. Desert Plains (Halford, Tipton, Downing) - 4:25

6. You've Got Another Thing Comin'  (Halford, Tipton, Downing) - 5:20

7. Turbo Lover (Halford, Tipton, Downing) - 5:39

8. Painkiller (Halford, Tipton, Downing) - 7:17

9. The Hellion (Halford, Tipton, Downing) - 0:36

10. Electric Eye (Halford, Tipton, Downing) - 3:35

11. United (Halford, Tipton, Downing) - 2:55

12. Living After Midnight (Halford, Tipton, Downing) - 5:13

13. Hell Bent for Leather (Tipton) - 5:47

Μέλη των Judas Priest

Η σύνθεση του συγκροτήματος κατά την ηχογράφηση του "Live in London" είχε την εξής μορφή:
Τιμ Όουενς - φωνητικά
Γκλεν Τίπτον - κιθάρα
Κ.Κ. Ντάουνινγκ - κιθάρα
Ίαν Χιλ - μπάσο
Σκοτ Τράβις - τύμπανα
Γεώργιος Δροσίνης

Έργο

Ο Γ. Δροσίνης ασχολήθηκε εξίσου με την πεζογραφία και την ποίηση, αλλά σημαντικότερο θεωρείται το ποιητικό του έργο. Άρχισε να δημοσιεύει τα πρώτα ποιήματά του το 1878 στην εφημερίδα "Ραμπαγάς", με το ψευδώνυμο "Αράχνη". Ανήκε στον κύκλο των προοδευτικών ποιητών (μαζί με τους Νίκο Καμπά και Κωστή Παλαμά), που επεδίωκαν να ανανεώσουν τον ποιητικό λόγο, να τον απαλλάξουν από τον στόμφο και την απαισιοδοξία της  Α' Αθηναϊκής Σχολής και να καθιερώσουν την δημοτική ως επίσημη γλώσσα της λογοτεχνίας. Η χρονολογία έκδοσης της πρώτης του ποιητικής συλλογής, το 1880, είναι το ορόσημο της εμφάνισης της Νέας Αθηναϊκής Σχολής. Ο Δροσίνης συνέχισε να υπηρετεί την ποίηση ως το τέλος της ζωής του, χωρίς όμως η ποιητική του τέχνη να παρουσιάσει κάποια εξέλιξη.
Τα πεζογραφικά έργα του Δροσίνη εντάσσονται στον χώρο της ηθογραφίας: απεικονίζουν σκηνές από την αγροτική ζωή, ήθη, έθιμα και παραδόσεις του λαού της υπαίθρου. Ο συγγραφέας εξ άλλου ενδιαφερόταν ιδιαίτερα για τη Λαογραφία (ήταν ιδρυτικό μέλος της Ελληνικής Λαογραφικής Εταιρείας) και είχε ασχοληθεί με τη συλλογή τραγουδιών, εθίμων και παραδόσεων. Το κύριο γνώρισμά των μυθιστορημάτων και των διηγημάτων του είναι ο ειδυλλιακός χαρακτήρας. Παρ' όλο που στην ποίηση ήταν ένας από τους πρωτοπόρους του δημοτικισμού, οι γλωσσικές του επιλογές στην πεζογραφία ήταν συντηρητικότερες, κάτι που αποτελεί μια από τις βασικές αδυναμίες του πεζογραφικού του έργου.
Γουίλιαμ Νέβιλ (ποιητής)

Κατηγορίες για μαγεία

Ο Τόμας Γουντ κατηγόρησε τον Δεκέμβριο του 1532 τον Νέβιλ για προδοσία με τον ισχυρισμό ότι είχε προβλέψει τον θάνατο του βασιλιά και την τοποθέτηση του ίδιου κόμη του Γουόρικ. Ο Γουίλιαμ Νέβιλ κατηγορήθηκε επίσης για μαγεία με στόχο να φτιάξει έναν αόρατο μανδύα για τον εαυτό του με δυο επίπεδα από υφάσματα το ένα μεταξύ δερμάτων και το υπόλοιπο να γεμίσει με ένα μείγμα από κόκαλα, δέρμα, κιμωλία, ρετσίνα και σκόνη γυαλιού. O πρώην Καγκελάριος Τόμας Λι έκανε επίσης τον Μάρτιο του 1533 παρόμοιους ισχυρισμούς. Οι δυο αδελφοί του Γουίλιαμ Νέβιλ Τζωρτζ και Χριστόφορος είχαν κατηγορηθεί επίσης για τους ίδιους λόγους αλλά κατάφεραν να απαλλαγούν. Ο Νέβιλ έκανε αίτημα στον Τόμας Κρόμγουελ (1534) που ανέφερε ότι είχε βαρύτατες οικονομικές απώλειες και δεν μπορούσε να αποκαταστήσει τον εαυτό του από τις άδικες σε βάρος του  κατηγορίες .

Ποίηση

Ο Νέβιλ έγραψε το "Το κάστρο της ευχαρίστησης", ένα αλληγορικό έργο στο οποίο ένας ονειροπόλος οδηγείται υπό την καθοδήγηση του Μορφέα σε ένα κάστρο και συναντάει διάφορες αλληγορικές προσωπικότητες, εκεί αναγνωρίζει την ματαιοδοξία των ανθρώπινων υποθέσεων. Το ποίημα συνοδεύεται από στίχους του Ρομπέρ Κοπλαντ (1515 - 1547) και έχει βαθιά επίδραση από το ποίημα του Στίφεν Χουις (1502 - 1523). Το "Το κάστρο της ευχαρίστησης" δημοσιοποιήθηκε από τον Χένρι Πέπγουελ (1518) και από τον Γουίνκιν ντε Γουόρντ (1530). Η ημερομηνία του θανάτου του Γουίλιαμ Νέβιλ είναι άγνωστη, οι περισσότεροι ιστορικοί υποθέτουν το 1545 επειδή εκείνη την χρονιά μεταβιβάστηκαν τα εδάφη του στον γιο του.
Νησί Ηλείας

Τοποθεσία - Γεωγραφία

Βρίσκεται στην βορειοδυτική Πελοπόννησο, στο βόρειο τμήμα της Ηλείας καθώς και κοντά στα όρια της με την Αχαΐα. Το χωριό είναι χτισμένο σε μια πεδινή τοποθεσία και στην λεκάνη απορροής του ποταμού Βέργα, σε υψόμετρο περίπου 70 μέτρων.
Απέχει περί τα: 8 χλμ. από την Βάρδα, 43 χλμ. μέσω της Ε.Ο. Πατρών-Πύργου ή 31 χλμ. μέσω Αρχαίας Ήλιδας από την Αμαλιάδα, και 57 χλμ. από τον Πύργο. Επίσης, απέχει περίπου 51 χλμ. από την Πάτρα.

Ονομασία

Το πρώην όνομα του χωριού ήταν «Μαλίκι» (ή και «Μαλήκι»), το οποίο άλλαξε στο σημερινό δηλαδή σε «Νησί» με το ΦΕΚ 287Α της 10/10/1955.

Ιστορικά στοιχεία

Την 20/04/1835 ορίζεται έδρα του τότε Δήμου Ξενίας. Με το ΦΕΚ 5Α της 08/03/1841 αποσπάται από το Δήμο Ξενίας και προσαρτάται στο Δήμο Βουπρασίων. Με το ΦΕΚ 256Α της 28/08/1912 αποσπάται από το Δήμο Βουπρασίων και ορίζεται έδρα της κοινότητας Μαλίκι. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Βουπρασίας μέχρι το 2010 που εντάχθηκε στο Δήμο Ανδραβίδας-Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Στα 1885 αναφέρεται πως ο οικισμός απείχε τρεισήμισι ώρες δρόμο από τη Μανωλάδα, την έδρα του τότε Δήμου Βουπρασίων.

Εκκλησίες

Κεντρική Εκκλησία του χωριού είναι ο Ι.Ν. Παμμέγιστων Ταξιαρχών. Υπάρχουν επίσης τα ξωκκλήσια του Αγίου Δημητρίου και του Αγίου Γεωργίου.
Άσσελτ

Ιστορία

Η Άσσελτ ιδρύθηκε τον 7ο αιώνα στον Χελμπέεκ, παραπόταμο του Ντέμερ. Το όνομα Hasselt προέρχεται από το Hasaluth, που σημαίνει ξύλο φουντουκιάς. Ήταν μία από τις μεγαλύτερες πόλεις της κομητείας του Λόον, της οποίας τα σύνορα ήταν περίπου τα ίδια με αυτά της σημερινής επαρχίας της Λιμβουργίας. Η Άσσελτ πήρε για πρώτη φορά το όνομά της το 1165 και σύντομα έπειτα έλαβε την πολυπόθητη σύμβαση πόλης. Το 1242 το καθεστώς αυτό επιβεβαιώθηκε επισήμως από τον κόμη Άρνολντ Δ'.
Αν και η πόλη του Μποργκλόον ήταν η επίσημη πρωτεύουσα του μικρού αυτού πριγκηπάτου, η Άσσελτ έγινε η μεγαλύτερη πόλη χάρη στην ευνοϊκή τοποθεσία της και την εγγύτητα της στο κάστρο του κόμη και το αββαείο Χερκενρόντε στο Κούριρνγκεν. Το 1366 η κομητεία του Λόον έγινε μέρος της επισκοπής της Λιέγης και παρέμεινε έτσι μέχρι την προσάρτηση από τη Γαλλία το 1794. Το Μάαστριχτ έγινε η πρωτεύουσα της περιοχής που αποκαλόταν τότε το Διαμέρισμα του Κάτω Μεύση. Μετά την ήττα του Ναπολέοντα Α΄ και της ένωσης με την Ολλανδία, υιοθετήθηκε το όνομα Λιμβουργία, από την παλιά κομητεία της Λιμβουργίας που δεν είχε ποτέ εξουσία επί του Λόον. Ακόμα και όταν το Βέλγιο κέρδισε την ανεξαρτησία του, το όνομα αυτό διατηρήθηκε και το όνομα Loon εξαφανίστηκε. Το 1830 το Άσσελτ έγινε η προσωρινή πρωτεύουσα της Βελγικής επαρχίας της Λιμβουργίας. Όταν το Μάαστριχτ παρέμεινε Ολλανδικό το 1839, έγινε η μόνιμη έδρα της επαρχιακής του κυβέρνησης εντός της Ολλανδίας, επίσης αποκαλούμενη Λιμβουργία. Το 1967 η Βελγική Λιμβουργία αποσπάστηκε από την Επισκοπική της Λιέγης και η Άσσελτ έγινε η έδρα της Επισκοπής της Άσσελτ.
Ιωάννης Γεώργιος του Βρανδεμβούργου (1577-1624)

Βιογραφία

Ήταν ο δευτερότοκος γιος του Ιωακείμ-Φρειδερίκου εκλέκτορα του Βρανδεμβούργου και της Αικατερίνης των Χοεντσόλερν, κόρης του Ιωάννη μαργράβου του Βρανδεμβύργου-Κύστριν.
Γεννήθηκε στο Βόλμιρστετ και έφερε ονομαστικά μόνο τον τίτλο ευγενείας του δούκα του Βρανδεμβούργου, όπως όλα τα μέλη της οικογένειάς του. Μαζί με τον μεγαλύτερο αδελφό του Ιωάννη-Σιγισμούνδο σπούδασε στο Πανεπιστήμιο του Στρασβούργου από το 1588. Οι δύο Λουθηρανοί αδελφοί επηρεάστηκαν εκεί από τις Καλβινιστικές διδασκαλίες.
Όταν απεβίωσε ο Ιωάννης φον Μάνντερσαϊνντ επίσκοπος του Στρασβούργου, η Προτεστανιτκή πλειοψηφία του Συλλόγου του καθεδρικού του Στρασβούργου ψήφισαν το 1592 τον 15ετή Ιωάννη-Γεώργιο ως διοικητή της επισκοπής. Αυτό έγινε για να ενοποιηθούν οι Προτεστάντες σε όλη τη Γερμανία. Αντίθετα οι καθολικοί ψήφισαν τον Κάρολο της Λωρραίνης και ακολούθησε 12ετής πόλεμος στο Στρασβούργο. Το 1604 η διαμάχη τελείωσε με τη συνθήκη του Χάγκεναου (Γαλλικά: Αγκενώ), όπου ο Ιωάννης-Γεώργιος παρέδωσε την επισκοπή στον Κάρολο και έλαβε αποζημίωση ως ανταμοιβή.
Γέφυρα δικτύου

Οι γέφυρες (αγγλ. bridges) είναι ηλεκτρονικές συσκευές που υλοποιούν τη διασύνδεση —επικοινωνία μεταξύ τοπικών δικτύων υπολογιστών στο επίπεδο σύνδεσης (data link layer) του μοντέλου OSI. Οι γέφυρες χρησιμοποιούν τις διευθύνσεις υλικού (MAC address) των σταθμών εργασίας του τοπικού δικτύου, για να μεταδώσουν τα πλαίσια δεδομένων (data frames) μεταξύ των δικτύων που συνδέουν.
Οταν πρωτοεμφανίστηκαν συνέδεαν μόνο ομοειδή δίκτυα, ενώ αργότερα εμφανίστηκαν γέφυρες με δυνατότητα σύνδεσης και μεταξύ ετερογενών δικτύων. Οι σημερινές γέφυρες έχουν επιπλέον χαρακτηριστικά, όπως δυνατότητα φιλτραρίσματος και υψηλό ρυθμό μετάδοσης δεδομένων μεταξύ των δικτύων που συνδέουν. Με το πέρασμα των χρόνων η δυνατότητα γεφύρωσης ενσωματώθηκε στους δρομολογητές (routers).
Σέρχιο Γιουλ

Καριέρα

Εντάχθηκε στη Ρεάλ Μαδρίτης της Ευρωλίγκα το 2007. 
Το 2010, ο Γιούλ επέκτεινε το συμβόλαιο του με τη Ρεάλ Μαδρίτης μέχρι το έτος 2014. Ονομάστηκε MVP του τουρνουά του Κυπέλλου του Βασιλιά του 2012.
Το 2012, ο Γιούλ επέκτεινε το συμβόλαιο του άλλη μια φορά, αυτή τη φορά μέχρι την σεζόν 2017–18.
Στη σεζόν 2014-15, η Ρεάλ Μαδρίτης κέρδισε την Ευρωλίγκα, μετά την νίκη της επί του Ολυμπιακού με 78–59 στο τελικό παιχνίδι. Η Ρεάλ Μαδρίτης τελείωσε τη σεζόν κερδίζοντας το Ισπανικό Πρωτάθλημα, με σκορ 3-0 στην τελική σειρά ενάντια στην Μπαρτσελόνα. Με αυτό το τρόπαιο, κέρδισαν το Τριπλ Κράουν. Ονομάστηκε επίσης MVP των τελικών του ισπανικού πρωταθλήματος του 2015. Το καλοκαίρι του 2015, ο Γιουλ άλλη μια φορά επέκτεινε το συμβόλαιο του με τη Ρεάλ Μαδρίτης, αυτή τη φορά μέχρι την σεζόν 2020–21 με ετήσιες απολαβές 2.7 εκατομμύρια ευρώ για κάθε έτος του συμβολαίου του. Το 2016 κατέκτησε το νταμπλ στην Ισπανία βγαίνοντας ξανά MVP των ισπανικών τελικών. Το 2017 κατέκτησε το κύπελλο Ισπανίας βγαίνοντας παράλληλα MVP. Στην Ευρωλίγκα έφτασε μέχρι το Final 4 όπου η Ρεάλ βγήκε τέταρτη, ο Γιούλ όμως βγήκε MVP της χρονιάς για πρώτη φορά, ενώ μπήκε και στην καλύτερη πεντάδα της διοργάνωσης. Το 2018 και ενώ απουσίαζε για επτά μήνες από τα παρκέ, επέστρεψε στα play off της Ευρωλίγκα κόντρα στον Παναθηναϊκό και ύστερα κατάφερε να κερδίσει για δεύτερη φορά το ευρωπαϊκό πρωτάθλημα, κόντρα στη Φενέρμπαχτσε. Επίσης κατέκτησε το πρωτάθλημα Ισπανίας για πέμπτη φορά στην καριέρα του. Τον Σεπτέμβριο κατέκτησε το Σούπερ Καπ βγαίνοντας MVP. Το 2019 κατέκτησε το έκτο πρωτάθλημα Ισπανίας της καριέρας του.

NBA

Ο Γιούλ  επιλέχθηκε από τους Ντένβερ Νάγκετς, στην 34η θέση του ντραφτ του NBA του 2009. Οι Χιούστον Ρόκετς συνέχεια αγόρασαν τα δικαιώματά του από τους Νάγκετς, για περίπου $2.25 εκατομμύρια.

Εθνική ομάδα

Ο Γιούλ κέρδισε το χρυσό μετάλλιο στο Ευρωπαϊκό πρωτάθλημα καλαθοσφαίρισης εφήβων και κέρδισε το ασημένιο μετάλλιο στο Ευρωπαϊκό πρωτάθλημα καλαθοσφαίρισης νέων ανδρών. Έχει αγωνιστεί με την ισπανική εθνική ομάδα καλαθοσφαίρισης. Κέρδισε τρία χρυσά μετάλλια στα Ευρωμπάσκετ, το 2009 το 2011 και το 2015, και το χάλκινο μετάλλιο στο Ευρωμπάσκετ 2013.
Έχει κερδίσει το ασημένιο μετάλλιο στους Θερινούς Ολυμπιακούς Αγώνες 2012 και το χάλκινο μετάλλιο στους Θερινούς Ολυμπιακούς Αγώνες 2016. Ο Γιούλ ήταν κανονικά στην προεπιλογή της εθνικής για το Ευρωμπάσκετ 2017, αλλά ο σοβαρός τραυματισμός του τον άφησε εκτός τουρνουά αλλά και εκτός του πρώτου μισού της Ευρωλίγκα.
Επιπλέον έχει λάβει μέρος στα Παγκόσμια κύπελλα του 2010 και 2014 χωρίς κάποια μεγάλη διάκριση. Ωστόσο το 2019, κατέκτησε το χρυσό μετάλλιο στο Παγκόσμιο Κύπελλο της Κίνας στην τρίτη του παρουσία στη διοργάνωση.
Νικόλαος Ουζουνίδης

Βιογραφικά στοιχεία

Κατάγονταν από τη Θεσσαλονίκη. Ήταν έμπορος για αρκετά χρόνια στην Οδησσό. Την περίοδο που βρίσκονταν στη Μόσχα, ήρθε σε επαφή με έναν εκ των τριών ιδρυτών της Φιλικής Εταιρίας, τον Νικόλαο Σκουφά, ο οποίος τον μυεί στην μυστική οργάνωση. Σύμφωνα με το αρχείο του Παναγιώτη Σέκερη, έγινε μέλος της μυστικής οργάνωσης στις 7 Σεπτεμβρίου 1815. Αποτελεί πιθανώς το δεύτερο κατά σειρά πρόσωπο μετά τον Γεώργιο Σέκερη που εγγράφεται σε αυτήν, μετά την ίδρυση της οργάνωσης στην Οδησσό το 1814. Ήταν ο πρώτος υποστηριχτής του Σκουφά, όταν προσπαθούσε ο τελευταίος να πείσει του Έλληνες εμπόρους της ρωσικής πόλης, να συνδράμουν στους σκοπούς της οργάνωσης, σε μια δύσκολη επιχειρηματικά περίοδο για τον συνιδρυτή της εταιρίας. Έπειτα ο Ουζουνίδης, φέρεται να μεταβαίνει στη Θεσσαλονίκη και να βοηθά στην προετοιμασία του απελευθερωτικού αγώνα, που εκδηλώνεται με την κήρυξη της Ελληνικής Επανάστασης του 1821.
Ζαχαρίας Δοξαστάκης

Εκπαίδευση

Είναι Πτυχιούχος  Παντείου Πανεπιστημίου της Ανωτάτης Σχολής Πολιτικών Επιστημών, Πτυχιούχος της ΑΣΤΕ, Τμήμα Τουριστικών Επιχειρήσεων και Τελειόφοιτος της Σχολής Νομικών, Οικονομικών και Πολιτικών Επιστημών του Πανεπιστημίου Αθηνών.

Επαγγελματική Δραστηριότητα

Συντονιστής Λειτουργιών (City Manager) της Οργανωτικής Επιτροπής Ολυμπιακών Αγώνων στην Ολυμπιακή πόλη του Ηρακλείου τα έτη 2003 - 2004 
Ειδικός Σύμβουλος Δημάρχου Ηρακλείου Κρήτης από το 2005 έως και το 2010. Πλούσια συγγραφική δραστηριότητα σε θέματα: Οργάνωσης και Λειτουργίας Δημοτικής Αστυνομίας, Διοικητικής Δικονομίας - Διοικητικής Διαδικασίας – Πολεοδομικής Νομοθεσίας, Νέου Κοινοτικού και Δημοτικού Κώδικα, Θέματα θεσμικού και οικονομικού χαρακτήρα της Τοπικής Αυτοδιοίκησης και Τουριστικής Ανάπτυξης.

Αιρετές θέσεις και αξιώματα

Έχει διατελέσει Πρόεδρος της Κοινότητας Λιμένος Χερσονήσου από το 1986 έως το 1998 και Δήμαρχος του Δήμου Χερσονήσου από το 1999 μέχρι το 2002,. Επικεφαλής της παράταξης «Δημοτική Συνεργασία» και Δημοτικός Σύμβουλος του Δήμου Χερσονήσου από 2003 έως το 2010.

Εκλεγμένο μέλος του Δ.Σ. της Κεντρικής Ένωσης Δήμων και Κοινοτήτων για το διάστημα από 1995 έως 2006.Πρόεδρος της μόνιμης Επιτροπής Θεσμών της ΚΕΔΚΕ από το 1995 έως το 2006 και εκπρόσωπος της ΚΕΔΚΕ ως μέλος στην τριμελή Επιτροπή Τουρισμού του Υπουργείου Τουριστικής Ανάπτυξης από το 2004 έως το 2006.Εκλεγμένο μέλος του Δ.Σ. της Τοπικής Ένωσης Δήμων και Κοινοτήτων Ν. Ηρακλείου από το 1991 έως το 2006 και Αντιπρόεδρος της Ένωσης. Ανέπτυξε πλούσια αυτοδιοικητική δράση ως μέλος Διοικητικών Συμβουλίων φορέων σε τοπικό και εθνικό επίπεδο.
Περικλής Τριανταφυλλίδης

Βιογραφικά στοιχεία

Ήταν δικηγόρος. Στις γερουσιαστικές εκλογές του 1929 εξελέγη γερουσιαστής Θεσσαλονίκης για τριετή θητεία.
Ρόι Άσκοτ

Διαδραστική τέχνη των υπολογιστών

Από την δεκαετία του 1960, ο Άσκοτ εργάζεται πάνω στην διαδραστική τέχνη των υπολογιστών, στην τηλεματική τέχνη και στην τέχνη των υπολογιστικών συστημάτων. Ο Άσκοτ έχτισε ένα θεωρητικό πλαίσιο πάνω στην προσέγγιση των αλληλεπιδραστικών έργων τέχνης, τα οποία συγκέντρωναν ορισμένα χαρατηριστικά από τον Νταντά, τον σουρεαλισμό, τον Fluxus, την Pop Art και την επιστήμη της κυβερνητικής. Έχει επίσης επηρεαστεί από τα γραπτά των Gordon Pask, Anthony Stafford Beer, William Ross Ashby και F.H. George.
2948 Αμόσοφ

Φυσικά χαρακτηριστικά

Τα κυρίως φυσικά χαρακτηριστικά του Αμόσοφ είναι άγνωστα. Ο Αμόσοφ περιστρέφεται γύρω από τον εαυτό του μία φορά κάθε 6 ως 9 ώρες περίπου.